b'\n_START_ARTICLE_\nMihai Stelescu\n_START_SECTION_\n\xc8\x98ef de organiza\xc8\x9bie\n_START_PARAGRAPH_\nStelescu a \xc3\xaenfiin\xc8\x9bat organiza\xc8\x9bia Vulturii Albi care, \xc3\xaen noiembrie 1934, \xc8\x99i-a luat numele de Cruciada Rom\xc3\xa2nismului. \xc3\x8en paginile s\xc4\x83pt\xc4\x83m\xc3\xa2nalului de lupt\xc4\x83 politic\xc4\x83 \xc8\x99i spiritual\xc4\x83 Cruciada Rom\xc3\xa2nismului, \xc3\xaen cadrul c\xc4\x83ruia ocupa func\xc8\x9bia de redactor-\xc8\x99ef, Stelescu a dezl\xc4\x83n\xc8\x9buit o ampl\xc4\x83 campanie \xc3\xaempotriva lui Corneliu Zelea Codreanu, reluat\xc4\x83 de presa de mare tiraj, prin care Codreanu este f\xc4\x83cut la\xc8\x99, desfr\xc3\xa2nat \xc8\x99i slab orator. \xe2\x80\x9eDac\xc4\x83 e\xc8\x99ti a\xc8\x99a un mare C\xc4\x83pitan, de ce nu ai zdrobit prin discursurile tale Camera? Cine te-a auzit?\xe2\x80\x9d , i-a repro\xc8\x99at el \xc3\xaentr-un articol.\n_START_SECTION_\nAsasinatul\n_START_PARAGRAPH_\n\xc3\x8en ziua de 16 iulie 1936, legionarul Ion Carat\xc4\x83nase a adunat un grup de zece legionari (numi\xc8\x9bi ulterior \xe2\x80\x9eDecemvirii"), hot\xc4\x83r\xc3\xa2\xc8\x9bi \xe2\x80\x9es\xc4\x83 dea un exemplu istoric", au intrat \xc3\xaen incinta Spitalul Br\xc3\xa2ncovenesc din Bucure\xc8\x99ti, unde Mihai Stelescu era internat, \xc8\x99i l-au executat cu c\xc3\xa2teva zeci de focuri de arm\xc4\x83. Dup\xc4\x83 moartea lui Stelescu, i-au profanat cadavrul, aplic\xc3\xa2ndu-i mai multe lovituri de topor, ciop\xc3\xa2r\xc8\x9bind trupul celui mort. \xc3\x8entr-o opera\xc8\x9biune de propagand\xc4\x83 legionar\xc4\x83, cei 10 asasini \xc8\x99i-au asumat \xc3\xaentreaga r\xc4\x83spundere a actului comis.'